open-index/open-wikipedia-markdown huggingface dataset:
Boredoms

**Boredoms** (senere **V∞redoms**) er et rockeband fra Osaka i Japan. De ble dannet av vokalisten Yamatsuka Eye i 1986, og har hatt en roterende besetning siden det, samtidig som medlemmene har brukt forskjellige kunstnernavn.

Eye og trommeslageren Taketani kjente hverandre fra det kontroversielle punk-bandet Hanatarash (japansk for «snørrnese»). Ved siden av musikken, ble Boredoms kjent for energisk og dramatisk sceneopptreden. Bandet oppnådde i løpet av 1990-tallet platekontrakter i både Japan og USA, samt opptreden på Lollapalooza og turneer med Sonic Youth og Nirvana. De tapte momentet noe i vesten, men har fortsatt med utgivelser i hjemlandet. Musikken har beveget seg fra støyrocken de var kjent for til atmosfærisk og psykedelisk rock med inspirasjon fra krautrock.

## Utgivelser
* *Osorezan no Stooges Kyo* (1988)
* *Soul Discharge* (1989)
* *Pop Tatari* (1992)
* *Wow 2* (1993)
* *Chocolate Synthesizer* (1994)
* *Super æ* (1998)
* *Vision Creation Newsun* (1999)
* *Seadrum/House of Sun* (2004)

## Referanser


## Eksterne lenker
* 
*
Zero Pistolklubb

**Zero Pistolklubb** ble stiftet 8. juli 1985 og holder til på Dønski i Bærum. Klubbens hovedaktivitet er feltskyting med pistol, men det skytes også med rifle, hagle og svartkruttvåpen.

Antallet medlemmer i klubben pr 31.12.2019 er 140, bestående av både hobby- og rekreasjonsskyttere og skyttere som hevder seg i toppen nasjonalt og internasjonalt. Kvinneandelen er 6,5%, og denne er det ønskelig å øke.

Klubben legger vekt på å ha et godt sosialt miljø i tillegg til å fremme skytesporten. For nybegynnere er det gratis utlån av våpen og sikkerhetsutstyr, samt salg av ammunisjon. Det arrangeres jevnlig interne konkurranser og klubbmesterskap, samt felles deltagelse i approberte stevner.

## Klubbens historie og navn
Zero Pistolklubb ble stiftet 8. juli 1985 i Oslo av Erling Langås Paulsen og Walter Wold. I 1999 døde Erling Langås Paulsen og Walter Wold sto da igjen alene om å drive Zero Pistolklubb. I september 2000 henvendte Walter Wold seg til Tom Strøm om han var interessert i å drive klubben videre, noe han da var.

Navnet Zero ble til da Ringnes Bryggerier ble forespurt om de var interessert i å støtte klubben med midler. Det var de egentlig i utgangspunktet ikke, men hvis Ringnes Bryggerier fikk bestemme navnet på klubben var de villige til å yte et bidrag på kr 40.000. Klubben hadde ikke noe navn på den tiden, så dette ble godtatt av Erling Langås Paulsen.

Dette var i den perioden da lettølet Zero ble lansert i Norge av Ringnes bryggerier. Samtidig ble det også stemt for at klubben skulle forbli en liten klubb og dermed ikke ha flere medlemmer enn 30.

I klubbens første tid var det kun trening ved Nationalteateret stasjon på en bane som Sporveien eide. Klubben flyttet til Dønski i 2006.

## Forbund
Zero Pistolklubb er tilknyttet Norges Idrettsforbund gjennom sitt medlemskap i Norges Skytterforbund. Zero Pistolklubb er tilknyttet Viken Idrettskrets.

Zero Pistolklubb er medlem av Norsk Svartkruttunion og Norges Metallsilhuettforbund.

## Aktiviteter
Klubben har aktiviteter innenfor følgende våpengrener:

* Finpistol
* Grovpistol
* Militær
* Revolver
* Spesialpistol
* Spesialrevolver
* Magnum I
* Magnum II
* Rifle Fin presisjon
* Rifle Fin felt
* Rifle Grov presisjon
* Rifle Grov felt
* Skeet-Sporting/Nordisk Trap (følger regler for Jeger-Trap i klubbmesterskap)

## Klubbhus
Zero Pistolklubb holder til i Heimevernets bygg på Dønski i Bærum, med skytebane i kjelleren.

## Skytebaner
I klubbens lokaler på Dønski er det en innendørs pistolbane i kjelleren (15 meter) med luftavtrekk og plass til fire skyttere, der det kan skytes med fine og grove kalibre med pistol (ikke magnum) og finkalibret rifle.

I sommerhalvåret foregår det også noen lørdager trening på Høgåsbanen ved Sollihøgda. Her kan det også skytes med grovkalibret rifle, pistol med magnumammunisjon og hagle. Banen lånes av Sollihøgda Jeger- og Fiskerforening.

## Eksterne lenker

* Zero Pistolklubb sine hjemmesider
Nordic World Heritage Association

**Nordic World Heritage Association**, den nordiske verdensarvforeningen, ble stiftet i 2016. Dette er en ideell organisasjon, som har som formål å bistå med – og støtte – implementeringen av UNESCOs verdensarvkonvensjon i Norden.

## Referanser


## Eksterne lenker

*
Damir Kedžo

**Damir Kedžo** (født 24. mai 1987 i Omišalj i den sosialistiske republikken Kroatia i Jugoslavia) er en kroatisk popsanger. Han startet sin musikkarriere i 2003, da han deltok tv-talentkonkurransen Story Super Nova Music Talent Show. Han vant senere sesong 3 av *Tvoje lice zvuči poznato*, den kroatiske versjonen av *Your Face Sounds Familiar*. I 2020 vant han den kroatiske sangkonkurransen *Dora* med låten «Divlji vjetre». Han skulle ha representert Kroatia i Eurovision Song Contest 2020 i Rotterdam i Nederland, men konkurransen ble avlyst på grunn av koronavirusutbruddet i 2020.

## Bakgrunn
Kedžo ble født i Omišalj i 1987 og ble kjent i hjemlandet i 2003 da han deltok i *Story Supernova Music Talents* – den første kroatiske versjonen av *Idol*. Han endte på syvendeplass. Året etter startet han trioen Saša, Tin & Kedžo sammen med Saša Lozar og Tin Samardžić,. De ga senere ut albumet *Instant*. Gruppens debutsingel «365» toppet den kroatiske hitlisten i seks uker. I 2005 ble band oppløst, og Kedžo tok deretter et pauseår.

I 2006 vant han en pris under musikkfestivalen Melodije Istre i Kvarnera, i klassen beste debutartist med sangen «Ki bi sad reke», og året etter fikk han en pris for beste fremføring med sangen «Kanet na vetru».

I 2010 vant han førstepremie i den internasjonale sangkonkurransen Slavianski Bazaar i Belarus, og i 2011 deltok han i konkurransen Dora, Kroatias svar på Melodi Grand Prix. Etter flere år borte fra rampelyset, vant han i 2016 den kroatiske versjonen av *[[Your Face Sounds Familiar]]* med en imitasjon av Mariah Carey.

I 2020 deltok han på nytt i Dora, denne gang med sangen«Divlji vjetre». I finalen 29. februar 2020 vant han konkurransen og skulle dermed representere Kroatia i Eurovision Song Contest 2020, i Rotterdam i Nederland. Konkurransen ble imidlertid avlyst på grunn av koronavirusutbruddet i 2020.

## Diskografi

### Album

* 2008 – *Damir Kedžo*

### Singler

* 2017 – «Sve u meni se budi» (med Zsa Zsa)
* 2017 – «Ljubavi moja»
* 2018 – «Vojnik ljubavi»
* 2018 – «Mi protiv nas» (med Domenica Žuvela)
* 2018 – «Šuti»
* 2019 – «Srce mi umire za njom»
* 2019 – «Vidi se izdaleka»
* 2019 – «Poljubi me sad»
* 2020 – «Divlji vjetre»

## Referanser


## Eksterne lenker
* 
* 
* 
*
Uku Suviste

**Uku Suviste** (født 1982) er en estisk sanger, låtskriver, pianist og musikkprodusent. Han skulle ha representert Estland i Eurovision Song Contest 2020 i Rotterdam i Nederland, men konkurransen ble avlyst på grunn av koronaviruspandemien. I 2021 vant han sangkonkurransen Eesti Laul på nytt og representerte Estland i Eurovision Song Contest 2021 med «The Lucky One».

## Bakgrunn
Allerede som seksåring begynte Suviste med musikkundervisning og startet i Tallinn guttekor og i et skolekor. Senere begynte han å studere ved Musikkskolen i Tallinn, og i 1997 med spesialisering i piano. Etter videregående studerte han ved den teknologiske høyskolen i Tallinn og utdannet seg til datasystemadministrator. Siden studerte han også popjazz-sang ved Musikkskolen i Tallinn, og i 2006 startet han ved Berklee College of Music i Boston i USA. Der studerte han låtskriving og musikkproduksjon i halvannet år.

Han har skrevet en rekke låter og deltatt i flere estiske musikkonkurranser. I 2005 ga han ut sitt første album, den egenproduserte *It’s Christmas Time*. Året etter var han del av den estiske musikkgruppen Lament. Senere samarbeidet han med med den estiske Idol-vinneren Birgit Õigemeel, og sammen ga de ut albumet *Ilus aeg*.

Han har også deltatt i flere russiske konkurranser, blant annet sesong 7 av russiske *[[The Voice (TV-program)|The Voice]]*, der han ble mentorert av Ani Lorak. Han ble slått ut i semifinalene.

Suviste har deltatt i Eesti Laul – den estiske versjonen av Melodi Grand Prix – flere ganger. I Eesti Laul 2017 deltok han med sangen «Supernatural», men ble slått ut i semifinalen. Han deltok på nytt i 2019 og kom på andreplass med «Pretty Little Liar». Året etter gikk han til topps i konkurransen med låten «What Love Is». Han skulle dermed representere Estland i Eurovision Song Contest 2020 i Rotterdam i Nederland, men konkurransen ble avlyst på grunn av covid-19.

I stedet fikk Suviste tilbud om plass i en av semifinalene til *Eesti Laul 2021*, noe han takket ja til. Han deltok med sangen «The Lucky One» og vant til slutt finalen lørdag 6. mars 2021. Han fikk dermed representere Estland i Eurovision Song Contest 2021 i Rotterdam, men ble slått ut i den andre semifinalen.

## Privatliv
Han er sønn av Raivo Suviste, som har produsert en rekke tv-programmer for estisk fjernsyn. Moren, Heli Suviste-Polikarpus, har studert klassisk sang ved Estlands musikk- og teaterakademi. Onkelen og tanten, Väino og Sirje Puura, er også kjente operasangere i Estland.

## Referanser


## Eksterne lenker
* 
* 
* 
*
Helga Myhr

**Helga Myhr** (født 1995) er en norsk hardingfelespiller og kveder fra Ål i Hallingdal. Hun ga ut sitt første soloalbum, *Natten veller seg ut*, i 2019. Hun er også medlem av Morgonrode og Kvedarkvintetten.

I 2019 fikk hun Øivind Berghs minnepris sammen med  og Fureprisen under Landskappleiken. Hun ble nominert til Spellemannprisen 2019 i kategorien folkemusikk/tradisjonsmusikk for *Natten veller seg ut* og ble også nominert i samme klasse sammen med Morgonrode. Hun skrev bestillingsverket *Andsyning* til Osafestivalen 2020. Verket ble senere gitt ut på et album med samme navn, og Myhr ble nominert til Folkelarmprisen 2023 i åpen klasse for utgivelsen. 

## Diskografi
* *Natten veller seg ut* (Motvind, 2019)
* *Andsyning* (Heilo, 2022)

## Referanser


## Eksterne lenker
* 
*
Kartoffelkage

**Kartoffelkage** (norsk: *potetkake*) er en klassisk dansk fløtekake som minner om en *[[potet|kartoffel]]* (med litt jord på), derav navnet. Den består av en bunn av vannbakkels med et lag krem på. Dette dekkes av marsipan som drysses med kakaopulver. 

Kartoffelkager smaker best samme dag som de er bakt, men kan godt klare en natt i kjøleskapet. 

## Referanser
Moenje

**Moenje** er et norsk folkemusikkband som kombinerer joik og folkemusikk fra Helgeland og Trøndelag startet av  og Marja Mortensson.

Bandet ga ut debutalbumet *Klarvær* i 2019 og ble for det nominert til Spellemannprisen 2019 i kategorien folkemusikk/tradisjonsmusikk.

## Medlemmer
* : torader
* Marja Mortensson: joik
* : fele
* Fredrik Luhr Dietrichson: kontrabass
* : trommer

## Referanser


## Eksterne lenker
* 
*
Divlji vjetre

**«Divlji vjetre»** (norsk oversettelse: *vill vind*) er en sang fra 2020 som fremføres av den kroatiske sangeren Damir Kedžo. Sangen er skrevet av Ante Pecotić og ble første gang fremført 29. februar 2020 under sangkonkurransen *Dora*. Den ble utgitt for strømming og nedlastning 1. mars 2020 av Croatia Records. Sangen skulle ha vært Kroatias bidrag i Eurovision Song Contest 2020 i Rotterdam i Nederland. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020.

## Om sangen
«Divlji vjetre» var ett av 16 bidrag som kringkasteren HRT plukket ut til å delta i Dora 2020, Kroatias nasjonale finale til Eurovision Song Contest 2020. Ante Pecotić komponerte låten spesielt for den kroatiske popsangeren Damir Kedžo. «Divlji vjetre» ble første gang fremført offentlig under Dora 2020 lørdag 29. februar 2020. Dagen etter ble sangen tilgjengelig for strømming og nedlastning.

Under Dora 2020 vant sangen telefonavstemningen og ble nummer to hos juryene, og vant konkurransen sammenlagt. Med seieren ble «Divlji vjetre» Kroatias bidrag til Eurovision Song Contest 2020. Kroatia skulle ha deltatt i semifinale 1 tirsdag 12. mai 2020. På grunn av koronavirusutbruddet i Europa vinteren 2020 så EBU seg nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19.

## Utgivelseshistorikk

## Referanser
Chmmr

**Even Steen Brenden**, kjent under artistnavnet **Chmmr**, (født 1984) er en norsk DJ og elektronikaprodusent.

Han ble nominert til Spellemannprisen 2019 i klassen elektronika for albumet *Try New Things*.

## Diskografi
* *Auto* (Full Pupp, 2017) 
* *Try New Things* (Full Pupp, 2019)

## Referanser
Jakob Ellemann-Jensen

**Jakob Ellemann-Jensen** (født 1973) er en dansk politiker, som representerer Venstre.

Han er sønn av Uffe Ellemann-Jensen, som var utenriksminister og formann i Venstre, og medielederen Alice Vestergaard.

Han har militær og forretningsjuridisk utdannelse. Han tjenestegjorde som kaptein i IFOR i Bosnia-Hercegovina og arbeidet deretter som juridisk konsulent og avdelingsleder i selskaper som PwC, IBM og GN Store Nord.

Han ble medlem av Folketinget i 2011 og formann i Venstre i 2019. Han var miljø- og matvareminister fra 2018 til 2019. Etter folketingsvalget i 2022 dannet Venstre regjering med Socialdemokratiet og Moderaterne, og Ellemann-Jensen ble visestatsminister og forsvarsminister. Han ble sykemeldt i februar 2023 og kom tilbake som økonomiminister i august samme år. To måneder senere trakk han seg helt tilbake fra politikken.

## Referanser


## Eksterne lenker
* 
* 
*
Contact Film

**Contact Film A/S** ble grunnlagt av den norske filmregissøren Øyvind Vennerød i 1953. Over to tiår produserte selskapet mange store filmsuksesser, deriblant *[[Støv på hjernen (1959)|Støv på hjernen]]*, *[[Sønner av Norge (film)|Sønner av Norge]]*, *[[Sønner av Norge kjøper bil|Sønner av Norge kjøper bil]]*, *[[Skulle det dukke opp flere lik, er det bare å ringe]]* og *[[Millionær for en aften]]*. Alle de nevnte filmene solgte over  billetter, og de tre første solgte over én million. Intet annet produksjonsselskap har produsert mer enn én film som solgte over en million. Ser man på antall solgte billetter blant store publikumssuksesser, har Contact Films filmer blant de 20 største filmsuksessene i norgeshistorien solgt flere billetter enn noe annet selskap

## Filmer produsert av Contact Film
Tabellen er basert på informasjon hentet fra Nasjonalbibliotekets Norsk Filmografi, med innslag fra IMDb og Store norske leksikon.

## Referanser
Nasjonalt landoperasjonssenter

**Nasjonalt landoperasjonssenter** (**NLS**) er et hovedkvarter i den norske Hæren, lokalisert på Bardufoss.

## Oppgaver
NLS etablerer situasjonsbevissthet og beslutningsstøtte for sjef Hæren, og forvalter all informasjonsflyt inn og ut av Hæren. Det ivaretar dessuten rutinemessig rapportering til eksterne. NLS skal også planlegge, koordinere og overvåke virksomhet og operasjoner i den daglige og kortere tidshorisonten.

## Se også
* Nasjonalt sjøoperasjonssenter
* Territorielt operasjonssenter

## Referanser


## Eksterne lenker
*
OLD

**OLD** (noen ganger kalt **O.L.D.** eller **Old Lady Drivers**) var et heavy metal-band fra New Jersey, USA. De ble dannet under navnet **Regurgitation** i 1986 og ga ut demoen *Bathrooms Rule*. Innen debuten *Old Lady Drivers* (1988) kom på Earache Records, hadde de endret navn. Alan Dubin og James Plotkin var med i bandet gjennom hele karrieren. De fortsatte samarbeidet senere i doom-bandet Khanate.

OLD begynte som en humoristisk grindcore-trio på debuten, men lot snart det eksperimentelle sinnelaget ta dem på stadig nye veier genremessig. På *Lo Flux Tube* (1991) hadde de beveget seg over i industriell metal. Med *The Musical Dimension of Sleastak* (1993) gikk de enda lenger i å ta med elementer fra avantgarde jazz, blant annet ved hjelp av en gjesteopptreden fra John Zorn. På det fjerde og siste albumet, *Formula* (1995), var OLD redusert til en duo. Dubin og Plotkin gjorde bruk av programmering, samples og vocoder for å lage en hybrid av elektronisk musikk og metal som lå et godt stykke unna hvor de startet.

## Studioalbum
* *Old Lady Drivers* (1988)
* *Lo Flux Tube* (1991)
* *Hold On to Your Face* (remixer, 1993)
* *The Musical Dimension of Sleastak* (1993)
* *Formula* (1995)

## Referanser
Hamburg-Nord

**Hamburg-Nord** er ett av den tyske delstaten Hamburgs sju distrikter (*Bezirke*). Distriktet omfatter Hamburg Airport Helmut Schmidt og den store gravlunden Olsdorfer Friedhof.

Distriktet er inndelt i 13 bydeler:

* Eppendorf, Hoheluft-Ost og  Winterhude danner det tettest befolkede sentrum i distriktet.
* Uhlenhorst, Hohenfelde, Barmbek-Nord, Barmbek-Süd og Dulsberg er bydeler som ligger nær Hamburg sentrum og øst for Alster,
* Groß Borstel, Alsterdorf, Ohlsdorf, Fuhlsbüttel og Langenhorn danner tynnere befolkede områder nord i Hamburg.

## Referanser


## Eksterne lenker
*
What Love Is

**«What Love Is»** er en popballade fra 2019 med den estiske sangeren Uku Suviste. Han har skrevet sangen sammen med Sharon Vaughn. Låten ble utgitt 3. desember 2019 og vant den estiske sangkonkurransen *[[Eesti Laul|Eesti Laul 2020]]*. Med seieren ble «What Love Is» Estlands bidrag i Eurovision Song Contest 2020 i Rotterdam i Nederland.18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020.

## Om sangen
Sangen var en av 24 deltakere i den estiske sangkonkurransen *[[Eesti Laul|Eesti Laul 2020]]*, arrangert av kringkasteren ERR. «What Love Is» kvalifiserte seg fra semifinalen 15. februar og deltok deretter i finalen 29. februar 2020 i Saku Suurhall i Tallinn. Låten vant finalen og ble dermed Estlands bidrag til Eurovison Song Contest.
 
### Eurovision Song Contest
I januar 2020 ble Estland trukket til å delta i semifinale 2 av Eurovision Song Contest 2020. Semifinalen skulle ha vært arrangert i Ahoy Rotterdam i Nederland torsdag 14. mai. Men på grunn av koronavirusutbruddet i Europa vinteren 2020 så EBU seg nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19. Sangen fikk dermed aldri deltatt i konkurransen.

## Referanser
Caprino Filmcenter

**Caprino Filmcenter** er selskapet bak norgeshistoriens mest suksessrike film, ''Flåklypa Grand Prix''. Det ble grunnlagt i 1948.

## Referanser
Christian Frederik Wedel-Jarlsberg

**Christian Frederik Vilhelm Wedel-Jarlsberg** (født 17. juli 1788, død 22. mars 1854) var en dansk-norsk baron, kammerherre og offiser.

Han kom fra den kjente Wedel-Jarlsberg-slekten, og var sønn av grev Frederik Anton II Wedel-Jarlsberg (1748–1811) og Catharina (1756–1802, født von Storm). Storebroen Herman Wedel-Jarlsberg var eidsvollsmann.

Christian Frederik Wedel Jarlsberg var gift med Hedevig Frederikke von Witzleben (1788&ndash;1850), og de hadde sønnene Christian Burchard Emil Wedel-Jarlsberg (1812&ndash;1894) og Theodor Frederik Wedel-Jarlsberg (1826&ndash;1870). Datteren Adelaide ble mor til Fridtjof Nansen.

Christian Frederik Wedel Jarlsberg kjøpte i 1818 Fornebo hovedgård, der han bodde frem til sin død.

Han var Bærums ordfører 1846&ndash;1847.

## Referanser
Think About Things

«**Think About Things**» (islandsk tittel: «**Gagnamagnið**», norsk oversettelse: *datamengden*) er en sang fra 2020 av den islandske sangeren Daði Freyr Pétursson og bandet hans Gagnamagnið. Sangen ble utgitt 10. januar 2020 under sin islandske tittel, og den engelske versjonen vant den islandske sangkonkurransen Söngvakeppnin lørdag 29. februar 2020. Med seieren ble den Islands bidrag til Eurovision Song Contest 2020 i Rotterdam i Nederland, men konkurransen ble avlyst på grunn av koronaviruspandemien i Europa vinteren 2020.

## Om sangen
Sangen er skrevet av Daði Freyr Pétursson og har en islandsk tekst med tittelen «Gagnamagnið», og en engelsk tekst med tittelen «Think About Things». De to tekstene har forskjellige innhold. Mens den islandske testen handler om at bandet Gagnamagnið kommer fra fremtiden for å redde verden med sin splitter nye dans, handler den engelske teksten om låtskriverens datter som ble født i 2019. I et intervju uttalte Daði selv at han anser den engelske versjonen som «den virkelige utgaven av sangen». 

Den islandske versjonen ble utgitt 10. januar 2020, mens den engelske versjonen deltok i den islandske sangkonkurransen Söngvakeppnin, Islands svar på Melodi Grand Prix. I konkurransen deltok låten i semifinale 2 lørdag 15. februar, og den vant til slutt finalen lørdag 29. februar. Den engelske versjonen ble dermed Islands bidrag til Eurovision Song Contest 2020 i Rotterdam i Nederland. På grunn av koronavirusutbruddet i Europa vinteren 2020 så EBU seg nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19. Island skulle ha deltatt i semifinale 2 torsdag 14. mai 2020, men fikk aldri deltatt i konkurransen.

Før konkurransen ble avlyst, trakk fans, presse og veddemålsbyråer frem låten som en vinnerkandidat. Da Norge og Sverige arrangerte alternative Eurovision-finaler i mai 2020, vant «Think About Things» avstemningen i begge land.

## Listeplasseringer
Sangen har tatt seg inn på flere hitlister i Europa.

## Referanser
Carl Barcklind

**Carl Vilhelm Barcklind** (født 1. juni 1873 i Sala i Sverige, død 21. august 1945 i Stockholm i Sverige) var en svensk skuespiller, operettesanger, regissør og manusforfatter. 

## Filmer (utvalg)
*1907 – *Den glada änkan*
*1911 – *[[Stockholmsdamernas älskling]]*
*1913 – *[[Livets konflikter]]*
*1913 – *[[Ingeborg Holm (film)|Ingeborg Holm]]*
*1932 – *[[Vi som går köksvägen]]*
*1933 – *[[Den kjære familie]]* (Kära familjen)
*1937 – *Skicka hem nr. 7*
*1938 – *Karriär*
*1939 – *Vi två*
*1939 – *[[Hennes lille majestet (1939)|Hennes lille majestet]]* (Hennes lilla majestät)
*1939 – *[[Mot nya tider]]*
*1940 – *[[Ett brott]]* 
*1940 – *Hanna i societén*
*1941 – *[[Lasse-Maja (film)|Lasse-Maja]]*
*1942 – *[[Det var jeg som skjøt]]* (Fallet Ingegerd Bremssen)
*1944 – *En dag skall gry*

## Referanser


## Eksterne lenker
*
Arne Solberg

**Arne Solberg** er navnet til flere personer:

* Arne Solberg (ordfører i Tiller).
* Arne Solberg (ordfører i Tysfjord).
Tarachodia

***Tarachodia*** er en slekt av biller som tilhører familiegruppen bladbiller (Chrysomelidae). Det er kjent bare én art .

## Utseende
En middelsstor (6,5-7 millimeter), avlang, blek bladbille, antenner og bein mørkere. Antennene er omtrent så lange som kroppen og trådformede, fasettøynene litt utstående.

## Levevis
Både larvene og de voksne (imago) er planteetere, ofte på busker og trær. 
## Utbredelse
Arten er utbredt i Afrika (Tanzania).

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien ***Trådbladbiller***, Galerucinae Latreille, 1802
****** stamme usikker
******* slekten ***Tarachodia*** Weise, 1902
******** *[[Tarachodia geniculata]]* (Weise, 1902)

## Referanser


## Eksterne lenker
*
Mette Hansen

**Mette Hansen** (født 7. oktober 1948) er en norsk journalist, dramatiker og forfatter av skjønnlitteratur og fagbøker.

## Liv og virke
Mette Hansen romandebuterte i 1976 med *Kasino*. Den ble belønnet med tredjepremien i Aschehougs store romankonkurranse i 1976. Samme år medvirket hun i *Debutant-antologi 1976*.  Et senstralt tema i hennes litteratur er hvordan mennesker arbeider for å komme seg gjennom angst og fordommer.

Til ungdomsromanen *Det faller ingen bomber i dag* fra 1983 hentet hun tittelen fra *Ukedikt* av Jan Erik Vold. Diktet ble utgitt i hans samling *Kykelipi* i 1969.

I den erotiske novellesamlingen *Nye norske sengehester 1* fra 1990 var hun representert med bidraget *Når hun sitter på bussen*.

Hansen arbeidet som frilansjournalist, og dramatiserte blant annet for Barne- og ungdomsavdelingen i NRK. Hun har også skrevet hørespill for Radioteatret.

Mette Hansen var en periode formann i Norsk Forfattersentrum. I 1987-1991 var hun styremedlem i Den norske forfatterforening.

Hun ble gift med forfatteren Arild Kolstad.

## Bibliografi
#### Skjønnlitteratur
* 1976: *Kasino*, roman
* 1977: *Det sitter en liten mann i porten*, roman, Oslo
* 1983: *Det faller ingen bomber i dag*, ungdomsroman, Aschehoug, Oslo
* 1987: *Det danser en gammel dame på Sagene*, roman, J. W. Cappelen, Oslo

#### Hørespill
* 1986: *Eget bad og tre lags vinduer*

#### Fagbøker
* 1978: *Kompass – samfunnskunnskap A. Orienteringsfag i grunnskolen*, Gyldendal
* 1979: *Kompass – samfunnskunnskap B. Orienteringsfag i grunnskolen*, Gyldendal
* 1980: *Kompass – samfunnskunnskap. Naturfag C. Orienteringsfag i grunnskulen, Gyldendal
* [[1980]]: *Formøving : 2*, Gyldendal
* [[1981]]: *Formøving : 2 – lærerveiledning*, Gyldendal
* [[1981]]: *Formøving : 3*, Gyldendal
* [[1981]]: *Kompass : orienteringsfag i grunnskolen : [5. skoleår] Samfunnskunnskap/naturfag B Lærerveiledning*, Gyldendal
* [[1982]]: *Kompass : orienteringsfag i grunnskolen : [6. skoleår] Samfunnskunnskap/naturfag C Lærerveiledning*, Gyldendal
* [[1993]]: *Regnskapsanalyse av en mindre handelsbedrift : Sigurd Knudsen A/S''

## Referanser


## Kilder
*
Erik Engel

**Erik Engel** (født 10. november 2002) er en østerriksk langrennsløper som representerer klubben USC Altenmarkt-Zauchensee. Han trenes av Michael Bonfert og Andreas Zelzer. 

## Idrettskarriere
### Sesongen 2019/20
Han representerte Østerrike under Vinter-OL for ungdom 2020. I kombinert deltok han på Østerrikes mikslag som fikk sølv på 4 × 3,3 km normalbakke, der han gikk den ene langrennssdelen. Han deltok også i langrenn individuelt, der han kom på 51.-plass på 10 km klassisk. På sprinten fikk han 34. beste tid i kvalifiseringen, og i langrennscross fikk han 53. beste tid.

## Referanser


## Eksterne lenker
* 
*  Profil hos Vinter-OL for ungdom 2020
Witta-Luisa Walcher

**Witta-Luisa Walcher** (født 2002) er en østerriksk langrennsløper som representerer klubben WSV Ramsau. Hun trenes av Achim Walcher og Maria Theurl. 

## Idrettskarriere
### Sesongen 2019/20
Hun representerte Østerrike under Vinter-OL for ungdom 2020. I kombinert deltok hun på Østerrikes mikslag som fikk sølv på 4 × 3,3 km normalbakke, der hun gikk den ene langrennssdelen. Hun deltok også i langrenn individuelt, der hun kom på 29.-plass på 5 km klassisk. På sprinten fikk hun 34. beste tid i kvalifiseringen, og i langrennscross ble hun slått ut i semifinalen. 

## Referanser


## Eksterne lenker
* 
*  Profil hos Skisport365
*  Profil hos Vinter-OL for ungdom 2020
Periclitena

***Periclitena*** er en slekt av biller som tilhører familiegruppen bladbiller (Chrysomelidae). Det er kjent 6 arter .

## Levevis
Både larvene og de voksne (imago) er planteetere.

## Utbredelse
Slekten er utbredt i Asia (India, Kina).

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien ***Trådbladbiller***, Galerucinae Latreille, 1802
****** stammen Galerucini 
******* slekten ***Periclitena*** Weise, 1902
******** *[[Periclitena cyanea]]* (Clark, 1865)
******** *[[Periclitena fulvicollis]]* Samoderzhenkov, 1988
******** *[[Periclitena limbata]]* Laboissiere, 1929
******** *[[Periclitena melancholica]]* (Baly, 1864)
******** *[[Periclitena sinensis]]* (Fairmaire, 1888)
******** *[[Periclitena vigorsi]]* (Hope, 1831)

## Referanser


## Litteratur

## Eksterne lenker

*
John Wesley Hyatt

**John Wesley Hyatt** (født 28. november 1837, død 10. mai 1920) var en amerikansk oppfinner kjent for å ha utviklet celluloid.

## Referanser
Im Sung-jae

**Im Sung-jae** (; født 30. mars 1998 i Jeju) er en sørkoreansk profesjonell golfspiller som spiller på den amerikanske PGA-touren.

Han var nære sin første PGA-tourseier under Sanderson Farms Championship, men tapte omspill mot colombianske Sebastián Muñoz.

1. mars 2020 vant han sin første PGA-tourseier under The Honda Classic på PGA National Golf Club.

Under Sommer-OL 2020 i Tokyo som ble arrangert i 2021 ble han nummer 22.

## Referanser


## Eksterne lenker
*
Ine Back Iversen

**Ine Therese Back Iversen** (født 26. desember 1988) er en norsk TV og Radio programleder, som siden 2012 har vært korrespondent i Los Angeles, USA hvor hun også jobber som skuespiller og modell. Hun er kjent for sine roller som ambassadør og programleder for MTV, og underholdningsreporter i TV 2. Ine Iversen produserer Podcasten «Beverly Hilsen» sammen med partneren Mia Juel, om underholdingindustrien i USA.

## Mediekarriere
Ine er født og oppvokst i Halden, men flyttet senere til Trondheim hvor hun studerte medievitenskap på NTNU. Her jobbet hun også som programleder i Student-TV Trondheim fra 2007 til 2009. Deretter flyttet hun til Oslo hvor hun studerte skuespill ved Nordisk Institutt for Scene og Studio (NISS) hvor hun i 2011 ble utdelt den første Niss-prisen som Årets Skuespillerstudent.

Ine begynte som reporter i underholdningsredaksjonen til TV 2 i *[[God kveld Norge]]* høsten 2010 og ble i august 2012 den første reporteren i kanalen til å fast levere ukentlige underholdingsreportasjer fra Los Angeles.

Ine startet sin radiokarriere i Radio Prime hvor hun jobbet som både programleder, produsent, reporter og nyhetsanker.

Hun har ofte rapportert fra den røde løperen i Hollywood og har laget reportasjer og intervjuer fra prisutelinger som Oscar, Golden Globe, Emmys og Grammys.

I 2017 ble hun programleder for MTV og ambassadør for deres nye streaming-app MTV Play hvor hun ukentlig var å se med nye kjendisintervjuer fra den røde løperen og fra prisutdelinger som MTV Video Music Awards og MTV Movie Awards

Som skuepiller har Ine vært å se filmer som «I Hate L.A» og «Headless Entanglement» 

Hun kan også bli sett i musikkvideoen til låten «Never Wanna Lose You av» CLMD feat. Justine Skye & Jesper Jenset, og i videoen for låten «Om alt går til helvete» av  Petter «Katastrofe» Kristiansen 

Iversen var i 2018 ukentlig å høre på NRK P3 i radioprogrammet Norske Tilstander som deres reporter i Los Angeles..

## Modellarbeid
Ine fortalte i et intervju med VGTV Panelet i 2016 at hun aldri hadde drømt om en karriere som modell, men at lysten for yrket startet etter at hun flyttet til USA hvor forespørselen ble større.

I 2017 begynte hun å jobbe for Beatrice Prochazka som eier klesmerket Bizzy-B, der hun fikk sin egen kleskolleksjon med navnet Bizzy-B Back. Ine gikk på catwalken som modell under Los Angeles Fashion Week (LAFW) 2018 for ShaLaJá Swimwear Hun har vært avbildet i det amerikanske magasinet Deluxe Version Magazine 

## Referanser


## Eksterne lenker
* 
*   Ine Back Iversen -  Hjemmeside
Stefan Rettenegger

**Stefan Rettenegger** (født 2002) er en østerriksk kombinertløper som representerer klubben TSU St. Veit im Ponau. Han trenes av Georg Riedelsperger og Markus Eggenhofer.

Hans bror, Thomas Rettenegger, driver også med kombinert.

## Idrettskarriere
### Sesongen 2018/19
Rettenegger kom på 51.-plass sammenlagt i Kontinentalcupen i kombinert 2018/19.

### Sesongen 2019/20
Han representerte Østerrike under Vinter-OL for ungdom 2020. I kombinert vant han normalbakkerennet, foran Perttu Reponen fra Finland og Sebastian Østvold fra Norge. Han deltok også på Østerrikes mikslag som vant mikslagkonkurransen i skihopping.

## Referanser


## Eksterne lenker
* 
*  Profil hos Vinter-OL for ungdom 2020
Emma Meissner

**Emma Olivia Meissner** (1866–1942) var en svensk operettesanger og skuespiller.

## Filmer (utvalg)
*1907 – *Den glada änkan*
*1931 – *Falska miljonären*
*1932 – *[[Vi som går köksvägen]]*
*1934 – *[[Eva går ombord]]*
*1936 – *[[Intermezzo (1936)|Intermezzo]]* 
*1937 – *[[Sara lærer seg folkevett|Sara lär sig folkvett]]*

## Referanser


## Eksterne lenker
*
Anita Björk

**Anita Barbro Kristina Björk** (1923–2012) var en svensk skuespiller.

## Filmer (utvalg)
* 1944 – *[[Räkna de lyckliga stunderna blott]]* 
* 1951 – *[[Frøken Julie (1951)|Frøken Julie]]* (Fröken Julie)
* 1955 – *[[Mot betaling]]* (Giftas)
* 1956 – *Sången om den eldröda blomman* 
* 1956 – *Moln över Hellesta* 
* 1958 – *[[Damen i svart]]* 
* 1958 – *[[Mannekeng i rødt]]* (Mannekäng i rött)
* 1962 – *Vita frun* 
* 1969 – *[[Ådalen 31]]* 
* 1986 – *[[Amorosa]]* 
* 1989 – *[[Flickan vid stenbänken]]* (TV-serie)

## Referanser


## Eksterne lenker
*
Hurricane (band)

**Hurricane**, også kjent under navnet **Hurricane Girls**, er en serbisk jentegruppe innen pop- og R&B-sjangeren. Gruppen ble dannet av musikkprodusenten Zoran Milinković i november 2017, og gruppen består av Sanja Vučić, Ivana Nikolić og Ksenija Knežević. Gruppen representerte Serbia i Eurovision Song Contest 2021 med sangen «Loco Loco».

## Om gruppen
Gruppen synger hovedsakelig på engelsk, frem til 2020 ga de kun ut et fåtall sanger på serbisk. Hurricane har siktet mot en internasjonal karriere, blant annet med to planlagte sanger for Universal, og de har samarbeidet med Hollywood-produsenten Stephen Belafonte. 

Gruppen skulle ha representert Serbia i Eurovision Song Contest 2020 med sangen «Hasta la vista». EBU avlyste imidlertid konkurransen på grunn av koronaviruspandemien i Europa 2020. I stedet fikk Hurricane representere Serbia i Eurovision Song Contest 2021. De endte på en 15. plass i finalen med låten «Loco Loco». 

## Besetning
* Sanja Vučić – vokal (2017–)
* Ivana Nikolić – vokal (2017–)
* Ksenija Knežević – vokal (2017–)

## Referanser


## Eksterne lenker
* 
*
Marco Wörgötter

**Marco Wörgötter** (født 16. oktober 2002) er en østerriksk skihopper som representerer klubben Kitzbühler Ski Club. Han trenes av Johannes Wenninger.

## Idrettskarriere
### Sesongen 2018/19
Wörgötter vant ett av hopprennene i Alpen Cup i skihopping 2018/19, og endte på 42.-plass totalt.

### Sesongen 2019/20
Han debuterte i Kontinentalcupen i skihopping 2019/20 den 11. januar 2020, og kom der på 13.-plass. Han representerte Østerrike under Vinter-OL for ungdom 2020. I kombinert vant han normalbakkerennet, foran Perttu Reponen fra Finland og Sebastian Østvold fra Norge. Han deltok også på Østerrikes mikslag som vant mikslagkonkurransen i skihopping.

## Referanser


## Eksterne lenker
* 
*  Profil hos Vinter-OL for ungdom 2020
Ford Mustang Mach-E

**Ford Mustang Mach-E** er en 5-dørs elbil fra Ford Motor Company. 

Bilen ble lansert tidlig 2021. Selv om den er en SUV valgte Ford å spille på navnet til Fords sportsbil Ford Mustang som ble lansert på 1960-tallet og har vært bygget i mange versjoner siden det. Blien bli utstyrt med en batteripakke på enten 75,7 (Short Range) eller 98,8 kWh (Long Range), og enten firehjulstrekk (AWD) eller bakhjulstrekk (RWD).  Bilen tillater kjøring med kun et pedal som valg i bilens software.  System effekt med to motorer (AWD) var rundt 350 hestekrefter i sum. Den kan lynlades med en maksimal effekt på 150 kWh. Bilen bygges i Fords fabrikker i Mexico. 

Den billigste modellen med bare bakhjulstrekk og kort rekkevidde, kostet i februar 2021 litt over 400 000 norske kroner.

Det ble sommeren 2022 klart at den er godkjent for taklast på 75 kilo, hvis man ikke har glass i taket. Med glass blir det bare 65 kilo. Samtidig ble tilhengeren økt fra 750 til hele tusen kilo. 

I 2021 kom **GT**-utgaven med firehjulsdrift og 487 hestekrefter. Med en vekt på 2,3 tonn har den kun 13 cm bakkeklaring. Utgaven **Rally** er en GT med 2 cm høyere bakkeklaring og litt andre klistremerker. 
## Referanser
6. serierunde i Eliteserien 2020

**6. serierunde i [[Eliteserien i fotball for menn 2020]]** ble spilt helgen 4. &ndash; 5. juli.

## Kampfakta

## Referanser
Julia Mühlbacher

**Julia Mühlbacher** (født 2004) er en østerriksk skihopper som representerer klubben ASVOe SC Hoehnhart. Hun trenes av Josef Walluschnig. 

## Idrettskarriere
### Sesongen 2019/20
Mühlbacher deltok i Kontinentalcupen i skihopping 2019/20, denne er todelt i sommerhopping og vinterhopping. I sommerhoppingen endte hun på 70.-plass med 12 poeng. I den første helgen av vinterhoppingen, på Notodden, fikk hun en fjerde- og en tredjeplass, og hun endte på sjetteplass sammenlagt etter 13 hopprenn. 

Han representerte Østerrike under Vinter-OL for ungdom 2020. Der deltok hun på Østerrikes mikslag som vant mikslagkonkurransen i skihopping. Individuelt kom hun på fjerdeplass i jenteklassen.

I VM 2025 i Trondheim hoppet hun på Østerrikes lag som tok sølv i laghopp for kvinner.

## Referanser


## Eksterne lenker
* 
* 
*  Profil hos Vinter-OL for ungdom 2020
Leptaulaca

***Leptaulaca*** er en slekt av biller som tilhører familiegruppen bladbiller (Chrysomelidae). Det er kjent 15 arter.

## Utseende
Middelsstore, ovale, blanke, rødaktige bladbiller, gjerne med svarte tegninger på dekkvingene. Oversiden er glatt og hårløs. Antennene er tynne og minst så lange som kroppen. Hodet er kort og bredt med litt utstående, rundede fasettøyne. Pronotum er avrundet firkantet, rundt en og en halv gang så bredt som langt, mye smalere enn de jevnbrede dekkvingene.

## Levevis
Både larvene og de voksne (imago) er planteetere.

## Utbredelse
Slekten er utbredt i Afrika.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien **[[trådbladbiller]]**, Galerucinae Latreille, 1802
****** stamme Luperini
******* slekten ***Leptaulaca*** Weise, 1902
******** *[[Leptaulaca albicans]]* (Chapuis, 1879)
******** *[[Leptaulaca bifasciata]]* Laboissiere, 1920
******** *[[Leptaulaca decolor]]* (Thomson, 1858)
******** *[[Leptaulaca elegantula]]* (Jacoby, 1895)
******** *[[Leptaulaca fissicollis]]* (Thomson, 1858)
******** *[[Leptaulaca labiata]]* Jacoby, 1906
******** *[[Leptaulaca longula]]* (Weise, 1912)
******** *[[Leptaulaca maculicollis]]* Jacoby, 1906
******** *[[Leptaulaca magna]]* Weise, 1924
******** *[[Leptaulaca nigra]]* Laboissiere, 1920
******** *[[Leptaulaca nigricornis]]* Weise, 1902
******** *[[Leptaulaca pusilla]]* (Weise, 1912)
******** *[[Leptaulaca schoutedeni]]* Laboissiere, 1921
******** *[[Leptaulaca undecimpunctata]]* (Klug, 1833)
******** *[[Leptaulaca venusta]]* Laboissiere, 1930

## Referanser


## Eksterne lenker
* Bilde av ''Leptaulaca undecimpunctata''
*
Coalition for Epidemic Preparedness Innovations

**Coalition for Epidemic Preparedness Innovations** (**CEPI**), fritt oversatt «koalisjonen for utvikling av epidemi-forberedelser», har som oppdrag å «stimulere og akselerere utviklingen av vaksiner mot voksende smittsomme sykdommer og gi folk tilgang til disse vaksinene under utbrudd.»

Koalisjonen ble startet i Davos 19. januar 2017 av Erna Solberg og Bill Gates som et resultat av enighet om at en koordinert internasjonale og tverrpolitisk plan trengs for å utvikle vaksiner og forebygge fremtidige epidemier. Tore Godal er omtalt som initiativtaker til CEPI. CEPI ble grunnlagt med penger (4 milliarder NOK) fra Norge, India, Tyskland, Japan, Bill & Melinda Gates Foundation, britiske Wellcome Trust og World Economic Forum. Etter oppstarten har flere forpliktet seg til å støtte, blant annet Storbritannia, Canada, Etiopia og Australia.

CEPI er en norsk organisasjon med 12 styremedlemmer, der fire representerer investorene og de åtte andre er uavhengige medlemmer fra blant annet medisin, industri, vitenskap og finans. Ledelsen av organisasjonen er fordelt på kontorer i Oslo, London og Washington D.C.

I april 2018 investerte CEPI 37,5 millioner US-dollar i australske Themis Bioscience og 56 millioner i amerikanske Inovio Pharmaceuticals, Inc. for å lage en vaksine mot MERS og lassafeber.

I januar 2020 støttet CEPI tre prosjekter for å lage en vaksine mot covid-19 forårsaket av viruset SARS-CoV-2. De tre ble drevet av Moderna, Inovio Pharmaceuticals og Universitetet i Queensland. Moderna samarbeidet med The United States National Institutes of Health mens Inovio samarbeidet med et kinesisk firma. CEPI investerte også 8,3 millioner amerikanske dollar i tyske CureVac for å finne en vaksine mot covid-19.

I februar 2020 gav norske myndigheter 36 millioner NOK til CEPI for å styrke utviklingen av en vaksine mot covid-19.

I juli 2020 kritiserte nestlederen i CEPI USA for å ha kjøpt opp store deler av produksjonen av remdesivir.

## Referanser


## Eksterne lenker
*
Buphonella

***Buphonella*** er en slekt av biller som tilhører familiegruppen bladbiller (Chrysomelidae). Det er kjent 4 arter 

## Utseende

## Levevis
Både larvene og de voksne (imago) er planteetere. Larvene til denne slekten kan gjøre en del skade på mais.

## Utbredelse
Slekten er utbredt i Afrika.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien **Trådbladbiller**, Galerucinae Latreille, 1802
****** stammen Galerucini  
******* slekten ***Buphonella*** Jacoby, 1903
******** *[[Buphonella elongata]]* Jacoby
******** *[[Buphonella metallica]]* Jacoby, 1907
******** *[[Buphonella murina]]* (Gerstäcker, 1871)
******** *[[Buphonella violacea]]* Laboissiere, 1920

## Referanser


## Eksterne lenker
*
Talefrihet

**Talefrihet** er frihet til å uttale seg og å fremme egne synspunkter. Talefrihet omtales ofte sammen med pressefrihet, ytringsfrihet og informasjonsfrihet. Informasjonsfrihet er frihet til å høre det som blir sagt eller skrevet. 

I Norge dekker begrepet yttringsfrihet også talefrihet , men i forbindelse med FN og Den europeiske menneskerettighetsdomstol sikres full talefrihet eksplisitt ved at medlemmer ikke kan rettsforfølges for sine uttalelser også etter at det har fratrådt sitt verv.  

Sensur begrenser talefriheten. I Norge er talefriheten begrenset av straffelovens §185 om Hatefulle Ytringer , som forbyr hån på bakgrunn av hudfarge, religion, homofil orientering eller nedsatt funksjonsevne.
Tall fremlagt i 2019 viste at 4 av 10 lokalpolitikere var utsatt for hatefulle ytringer eller trusler. Det gav konsekvenser i form av endret adferd eller redsel, som igjen førte til begrenset talefrihet.

Talefrihet er ikke en rettighet i alle sammenhenger. I mange fora er det kun tillitsvalgte eller aksjonærer som har talerett, og selv om man har talerett kan man ikke kreve å bli hørt eller forstått.

Liu Xiaobo mottok i 2010 Nobels fredspris for sin kamp for Kina skulle følge sin grunnlovs artikkel 35: ”Borgere i Folkerepublikken Kina skal nyte godt av talefrihet, pressefrihet, forsamlings- og møtefrihet, prosesjons- og demonstrasjonsfrihet.” 

## Se også
* Ytringsfrihet
* Pressefrihet
* Informasjonsfrihet
* Sensur
* Karikaturstriden

## Referanser
Andrea Dalen

**Andrea Schjelderup Dalen** (født 1992) er en norsk ishockeyspillersom for tiden spiller for Frölunda HC i Svenska damhockeyligan (SDHL). Hun har tidligere spilt for Djurgårdens IF og Linköping HC i SDHL, University of North Dakota i den amerikanske universitetsligaen NCAA, og  i den norske Eliteserien.

Internasjonalt representerer hun det norske kvinnelandslaget i ishockey og vært en av lagets stjernespillere i en årrekke. Hun har pr. februar 2025 spilt 84 offisielle landskamper for Norge (VM-, OL- og kvalifiseringskamper) og deltatt i tretten verdensmesterskap (1. divisjon) og fem OL-kvalifiseringsturneringer. Hun var ved VM 1. divisjon 2024 med på laget som sikret norsk opprykk til toppdivisjonen. Dermed var Norge tilbake på øverste nivå etter 28 års fravær.

Hun er storesøster til ishockeyspiller Nikolai Dalen.

## Meritter
### Klubblag
;Svenska damhockeyligan (SDHL)
*  Svensk mester med Djurgårdens IF **(1)**: 2017
*  Svensk mester med Frölunda HC **(1)**: 2025
* Flest poeng i sluttspillet **(2)**: 2010/11 (7), 2024/25 (13)
* Flest mål i grunnserien **(1**): 2015/16 (47)
* Flest mål i sluttspillet **(2)**: 2010/11 (5), 2016/17 (6) 
* Flest assist i sluttspillet **(2)**: 2009/10 (4), 2016/17 (8)

### Landslag
* En av Norges tre beste spillere i turneringen **(5)**: 2013, 2015, 2016, 2017, 2022        
* Flest poeng i turneringen ved VM 1. divisjon gruppe A **(1)**: 2012 (9)
* Flest mål i turneringen ved VM 1. divisjon gruppe A **(1)**: 2012 (5)
* Flest assist i turneringen ved VM 1. divisjon gruppe A **(1)**: 2012 (4)

### Individuelt
* Gullpucken (3): 2013, 2016, 2017

## Rekorder
;Svenska damhockeyligan (SDHL)
* Flest mål på én sesong – 47 (2015/16)

## Statistikk
### Klubblag

### Landslag
*Kun VM og OL-kamper samt kvalifiseringskamper regnes som offisielle landskamper ifølge [[Norges Ishockeyforbund]].*

## Referanser


## Eksterne lenker
*
Madelen Haug Hansen

**Madelen Haug Hansen** (født 9. august 1993 Halden) er en norsk ishockeyspiller som har vunnet to medaljer på IIHF Divisjon I verdensmesterskap for kvinner. Hansen spiller i den svenske toppligaen for Linköpings HC fra 2012. Hun spiller på det Norges kvinnelandslag i ishockey. Hun har også spilt for MODO Hockey og Sparta Warriors.

Hansen er fra Halden og har Comet Halden som moderklubb.

## Referanser


## Eksterne lenker
*
Alt det jeg er

***Alt det jeg er*** er en norsk dokumentarfilm fra 2020, regissert av Tone Grøttjord-Glenne og produsert av Anita Rehoff Larsen for Sant & Usant. Filmen følger Emilie, som ble utsatt for seksuelle overgrep i barndommen, fra hun er 18 til 20 år gammel, i møte med voksenlivet. 

Filmen ble nominert i klassen beste dokumentarfilm under Amandaprisen 2020 og til Gullruten 2021 i klassene beste TV-dokumentar og beste foto enkamera ved .

## Referanser


## Eksterne lenker
*
Vida Lill Berge

**Vida Lill Gausemel Berge** (født 1990) er en norsk programleder på radio, som først ble kjent da hun vant reality-TV-serien ''Paradise Hotel'' på TV3 i 2012.

Hun har siden 2017 vært programleder for ulike radioprogram i NRK P3, hvor hun blant annet ledet «P3aksjonen» i 2017 med Ronny Brede Aase, Niklas Baarli og Tuva Fellman og igjen i 2018 med Brede Aase, Markus Neby og Adelina Ibishi.

Berge var programleder for *Norske Tilstander* på NRK P3 sammen med radiokollega Adelina Ibishi frem til mars 2019. Samme år overtok hun jobben til Elisabeth Carew i *Frokostshowet* på radiokanalen P5.

Berge deltok også i sesong 2 av *[[Kompani Lauritzen]]* i 2021.

## Referanser
Ingrid Morset

**Ingrid Morset** (født 28. mars 1993 i Trondheim) er en norsk ishockeyspiller. Hun spiller i den svenske toppligaen for Linköpings HC og på Norges kvinnelandslag i ishockey. Hun har også spilt for MODO Hockey.

Morset er fra Trondheim og har Rosenborg Ishockeyklubb som moderklubb.

## Referanser




## Eksterne lenker
*
David Haagen

**David Haagen** (født 6. april 2002) er en østerriksk skihopper som representerer klubben ESV Muerzzuschlag. Han trenes av Daniel Lackner.

## Idrettskarriere
### Sesongen 2019/20
Haagen representerte Østerrike under Vinter-OL for ungdom 2020. Individuelt kom han på tredjeplass i skihopp for gutter. Han deltok også på Østerrikes mikslag som fikk sølv i mikslagkonkurransen i kombinert, der han deltok i skihopp.

## Referanser


## Eksterne lenker
* 
*  Profil hos Vinter-OL for ungdom 2020
Stine Hovland

**Stine Hovland** (født 1991) er en norsk fotballspiller fra Vadheim, som spiller for Arna-Bjørnar.

Hun spilte for Kaupanger før hun gikk til Sandviken før 2014-sesongen. I Sandviken ble hun etterhvert utnevnt til kaptein. Hun spilte 5,5 år for Sandviken, før hun gikk til italienske AC Milan sommeren 2019. Etter én sesong for Milan forlot hun klubben sommeren 2020.

Etter å ha blitt mor for første gang, gjorde hun comeback på fotballbanen høsten 2021 for Loddefjord i 2. divisjon. I mars 2022 ble det kjent at hun hadde signert for Arna-Bjørnar.

Hovland hadde aldri spilt en landskamp, heller ikke aldersbestemt, før hun som 27-åring ble tatt ut på det norske A-landslaget for første gang i 2018. Hun var i den norske troppen til VM i Frankrike 2019.

Hun er søster av fotballspiller Even Hovland.

## Referanser


## Eksterne lenker
*
Tina Scott

**Tina Anita Scott** (født 14. juli 1991) er en norsk ishockeyspiller.

Hun spiller for Sparta Sarpsborg, og har tidligere spilt på Norges kvinnelandslag i ishockey. Hun har også spilt for Vålerenga Hockey, svenske Hanhals IF og Manglerud U17 og U18. Hun ble ansatt på Sparta-kontoret i desember - 2019.

Tina var gravid i svangerskapsuke 26 da hun i mars 2015 deltok i NM i ishockey. Hun har et barn født i juni 2015 sammen med Anders Bartlett Gjøse som fikk hovedtreneransvaret for GET-ligaen Storhamar Hockey fra og med sommeren 2020. 

Scott er fra Bærum og har Idrettslaget Jutul som moderklubb.

## Referanser




## Eksterne lenker
*
Jack Welch

**John Francis «Jack» Welch jr.** (født 19. november 1935, død 1. mars 2020) var en amerikansk forretningsmann, og styreformann og administrerende direktør for General Electric mellom 1981 og 2001. 

## Referanser


## Eksterne lenker
* 
* 
*